หุ้นปิดเช้า 11 ก.พ.ร่วง 7.75 จุด
ตลาดหุ้นขาดข่าวบวกกระตุ้น ปัจจัยลบรอบด้าน ผสมโรงต่างชาติขายหุ้นย้ายเงินลงทุนออกจากตลาดเอเซีย กดดัชนีช่วงเช้าปิดร่วง&nbsp;&nbsp; 7.75 จุด&nbsp;
11 ก.พ. 2554

ตลาดหุ้นขาดข่าวบวกกระตุ้น ปัจจัยลบรอบด้าน ผสมโรงต่างชาติขายหุ้นย้ายเงินลงทุนออกจากตลาดเอเซีย กดดัชนีช่วงเช้าปิดร่วง   7.75 จุด  
ภาวะการซื้อขายหุ้นช่วงเช้าวันศุกร์ 11 ก.พ. นี้ ยังเป็นทิศทางของการซึมลง ๆ หรือเด้งขึ้นก็มีแรงขาย จากปัจจัยความกังวลเงินเฟ้อของเอเซีย ส่งผลให้ต่างชาติขายหุ้นทั่วเอเซีย รวมทั้งหุ้นไทย ออกมาต่อเนื่อง ประกอบกับตลาดหุ้นขาดข่าวดีกระตุ้น  และได้รับผลกระทบจากปัญหาการเมืองในประเทศ ตลอดจนความตึงเครียดชายแดนกับประเทศกัมพชา  ส่งผลให้ดัชนีหลุด 950 จุด ลงต่ำสุดช่วงเช้าวันนี้ที่ 937.06 จุด หรือลดลง 12 จุด ก่อนเด้งเล็กน้อย ปิดช่วงเช้าที่ 941.34 จุด ลดลง 7.75 จุด หรือ 0.82 % มูลค่าซื้อขาย 15,976.96 ล้านบาท 
สำหรับหลักทรัพย์ที่มีมูลค่าซื้อขายสูงสุด 5 อันดับแรก คือ
1. KBANK     มูลค่าซื้อขาย 1,603.32 ล้านบาท     ปิด 101 บาท ลดลง 2.50 บาท
2. PTT           มูลค่าซื้อขาย 1,598.61  ล้านบาท    ปิด 314 บาท  ลดลง 6 บาท
3. BANPU     มูลค่าซื้อขาย  1,495.90  ล้านบาท   ปิด 684  บาท ลดลง 10 บาท
4. SCB            มูลค่าซื้อขาย  1,409.52  ล้านบาท   ปิด 96   บาท เพิ่มขึ้น 3 บาท
5. CPALL      มูลค่าซื้อขาย   764.88  ล้านบาท    ปิด 32.50 บาท ลดลง 1.50 บาท 
นายจักรกริช เจริญเมธาชัย ผู้จัดการฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไร้ปัจจัยบวกกระตุ้นการลงทุนในช่วงสั้น ๆ ทำให้ตลาดหุ้นซึมลง ๆ ขึ้นมาก็มีแรงขาย สำหรับการลดค่าเงินด่องของเวียดนาม ไม่ส่งผลกระทบหุ้นและค่าเงิน เนื่องจากความสามารถการแข่งขันการค้าของไทยยังสูงกว่าเวียดนาม
สำหรับทิศทางตลาดช่วงบ่าย การรีบาวด์ของดัชนีจะมีแรงขายออกมา ดัชนีมีแนวรับแรก 940 จุด หากหลุด แนวต้านต่อไป 922 จุด และแนวต้าน 949